AKT-EY-tulliyhteistyökomitean päätös N:o 5/97, tehty 23 päivänä lokakuuta 1997, alkuperätuotteiden käsitteen määritelmästä poikkeamisesta Sambian erityistilanteen huomioon ottamiseksi polyesteripuuvillalangan (HS-nimike ex 55.09) tuotannon osalta



Virallinen lehti nro L 335 , 06/12/1997 s. 0019 - 0020



AKT-EY-TULLIYHTEISTYÖKOMITEAN PÄÄTÖS N:o 5/97, tehty 23 päivänä lokakuuta 1997, alkuperätuotteiden käsitteen määritelmästä poikkeamisesta Sambian erityistilanteen huomioon ottamiseksi polyesteripuuvillalangan (HS-nimike ex 55.09) tuotannon osalta (97/814/EY) AKT-EY-TULLIYHTEISTYÖKOMITEA, joka ottaa huomioon Loméssa 15 päivänä joulukuuta 1989 allekirjoitetun neljännen AKT-EY-yleissopimuksen, sellaisena kuin se on tarkistettuna Mauritiuksella 4 päivänä marraskuuta 1995 allekirjoitetulla sopimuksella, ja erityisesti sen pöytäkirjassa n:o 1 olevan 31 artiklan 1-10 kohdan, sekä katsoo, että edellä mainitussa pöytäkirjassa esitetyistä alkuperäsäännöistä voidaan myöntää poikkeuksia, jos se on perusteltua olemassa olevan teollisuuden kehittämisen tai uuden teollisuuden luomisen kannalta, Afrikan, Karibian ja Tyynenmeren valtiot (AKT-valtiot) ovat 19 päivänä kesäkuuta 1997 esittäneet Sambian hallituksen puolesta hakemuksen poikkeuksen saamiseksi mainitussa pöytäkirjassa esitetystä alkuperäsäännöstä 3 500 tonnin vuotuiselle määrälle kyseisen valtion 1 päivän kesäkuuta 1997 ja 29 päivän helmikuuta 2000 välisenä ajanjaksona tuottamaa polyesteripuuvillalankaa; Sambian hallitus on pyytänyt, että sen naapurina olevista kehitysmaista ja sen kanssa samaan yhtenäiseen maantieteelliseen kokonaisuuteen kuuluvista maista peräisin olevaa polyesterikatkokuitua voitaisiin käyttää polyesteripuuvillalangan valmistuksessa, haettu poikkeus on oikeutettu, kun otetaan huomioon pöytäkirjan n:o 1 asiaa koskevat määräykset ja erityisesti ne määräykset, jotka koskevat vähiten kehittyneitä valtioita, sekä ehdotetun Sambiassa suoritettavan valmistuksen tuoma arvonlisäys ja poikkeuksen myöntämisen taloudelliset ja yhteiskunnalliset vaikutukset Sambian osalta, ja tuonnin suunniteltu määrä huomioon ottaen voidaan todeta, että poikkeuksesta ei aiheudu vakavaa haittaa yhteisön vakiintuneelle teollisuudelle; tiettyjä määriin, valvontaan ja kestoon liittyviä edellytyksiä on kuitenkin noudatettava, ON PÄÄTTÄNYT SEURAAVAA: 1 artikla Poiketen neljännen AKT-EY-yleissopimuksen pöytäkirjan n:o 1 liitteen II luettelon erityismääräyksistä, Sambiassa polyesterikatkokuidusta, joka ei ole alkuperätuotetta ja joka on hankittu hakemuksessa esitettyjen edellytysten mukaisesti, valmistettua HS-nimikkeeseen ex 55.09 kuuluvaa polyesteripuuvillalankaa pidetään mainitun maan alkuperätuotteena tässä päätöksessä esitetyin edellytyksin. 2 artikla Edellä 1 artiklassa säädetty poikkeus koskee tämän päätöksen liitteessä esitettyjä, 1 päivän marraskuuta 1997 ja 29 päivän helmikuuta 2000 välisenä ajanjaksona Sambiasta vietyjä määriä. 3 artikla Edellä 2 artiklassa tarkoitettuja määriä hallinnoi komissio, joka toteuttaa kaikki niiden tehokkaan hallinnoinnin vuoksi suotavina pitämänsä hallinnolliset toimenpiteet. Jos tuoja esittää vapaaseen liikkeeseen luovutusta koskevan ilmoituksen jossakin jäsenvaltiossa pyytäen tämän päätöksen tarjoamaa etua ja jos tulliviranomaiset hyväksyvät kyseisen ilmoituksen, asianomaisen jäsenvaltion on ilmoitettava komissiolle, että se haluaa lukea kiintiöön kyseisiä tarpeita vastaavan määrän. Kiintiöön lukemista koskevat hakemukset, joissa on mainittava kyseisten ilmoitusten hyväksymispäivämäärä, on toimitettava komissiolle viipymättä. Komissio antaa luvan kiintiöön lukemiseen kiintiössä jäljellä olevan määrän sallimissa rajoissa niiden päivämäärien mukaisessa järjestyksessä, joina jäsenvaltioiden tulliviranomaiset ovat hyväksyneet vapaaseen liikkeeseen luovutusta koskevat ilmoitukset. Jos jäsenvaltio ei käytä kiintiöön luettuja määriä, sen on mahdollisimman pian palautettava ne kyseiseen kiintiöön. Jos haetut määrät ovat suuremmat kuin kyseisen kiintiön jäljellä oleva määrä, jako on tehtävä suhteessa haettuihin määriin. Komissio ilmoittaa kiintiöihin luetuista määristä jäsenvaltioille. Jäsenvaltioiden on taattava tuojille jatkuva ja tasapuolinen mahdollisuus käyttää kiintiötä niin kauan, kuin kiintiön jäljellä oleva määrä sen sallii. 4 artikla Tätä päätöstä sovellettaessa annettujen EUR.1-todistusten kohdassa 7 on oltava seuraava maininta: "Poikkeus - päätös N:o 5/97" 5 artikla Afrikan, Karibian ja Tyynenmeren valtioiden (AKT-valtioiden) sekä Euroopan yhteisön ja sen jäsenvaltioiden on toteutettava tämän päätöksen täytäntöön panemiseksi tarvittavat toimenpiteet siltä osin, kuin asia niitä koskee. 6 artikla Tämä päätös tulee voimaan päivänä, jona se tehdään. Sitä sovelletaan 1 päivästä marraskuuta 1997. Tehty Brysselissä 23 päivänä lokakuuta 1997. AKT-EY-tulliyhteistyökomitean puolesta J. CURRIE A. MBA OLO ANDEME Puheenjohtajat LIITE SAMBIA >TAULUKON PAIKKA>